钦定古今图书集成/明伦汇编/人事典/第080卷 > 《息鄹操》同前
## 钦定古今图书集成/明伦汇编/人事典/第080卷 > 《息鄹操》同前

《孔丛子》曰：“赵𥳑子使聘夫子，将至焉。及河，闻鸣犊赵犨之见杀也，回舆而旋之卫息鄹为操云云。” 《家语》曰：“还息于鄹，作槃琴以哀之。” 即此歌也。

周道衰微，礼乐陵迟。文武既坠，吾将焉归？周游天下，
靡邦可依。凤鸟不识，珍宝枭鸱。眷然顾之，惨然心悲。
巾车命驾，将适唐都。黄河洋洋，攸攸之鱼。临津不济，
还辕息鄹。伤予道穷，哀彼无辜。翱翔于卫，复我旧庐。
从吾所好，其乐只且。